b'\n_START_ARTICLE_\nK\xc3\xbc\xc3\xbcru tuulik\n_START_PARAGRAPH_\nK\xc3\xbc\xc3\xbcru pukktuulik asub Hiiumaal Hiiumaa vallas M\xc3\xa4nnamaa k\xc3\xbclas. _NEWLINE_ Tuulik valmis aastal 1919. aastal ja on arvatud ehitism\xc3\xa4lestiseks. K\xc3\xbc\xc3\xbcru tuulik on klassikalise puitkonstruktsiooniga pukktuulik. Veskijalg on maakividest laotud, tuulutatava raamsalve ja titsidega. Laudkatusega tuuliku kere on kaetud p\xc3\xbcstlaudisega. Tuuliku \xc3\xbcldine seisukord on avariiline. Nurgapostid, paarid, tiivad, lava ja veskijalg vajavad restaureerimist. Tuulik sai avariikatuse 2006. aastal. T\xc3\xb6id rahastas Muinsuskaitseamet.'